Diari Oficial de la Generalitat Valenciana


Sumari del DOGV 7545, del 11-06-2015 (2015/5503)

RESOLUCIÓ de 5 de juny del 2015, del director general de la Joventut i de l'Institut Valencià de la Joventut. Generalitat Jove, per la qual es procedix a la concessió de les ajudes convocades a l'empara de l'Orde 3/2015, de 25 de febrer, de la Conselleria de Benestar Social, per la qual es van convocar les ajudes a associacions juvenils i entitats prestadores de servicis a la joventut amb àmbit d'actuació en la Comunitat Valenciana, per a accions de caràcter social durant l'any 2015
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7545

Data del DOGV
:   11-06-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/5503


Data del document
:   05-06-2015

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 5 de juny del 2015, del director general de la Joventut i de l'Institut Valencià de la Joventut. Generalitat Jove, per la qual es procedix a la concessió de les ajudes convocades a l'empara de l'Orde 3/2015, de 25 de febrer, de la Conselleria de Benestar Social, per la qual es van convocar les ajudes a associacions juvenils i entitats prestadores de servicis a la joventut amb àmbit d'actuació en la Comunitat Valenciana, per a accions de caràcter social durant l'any 2015 [2015/5503]  
I. Per l'Orde 3/2015, de 25 de febrer, de la Conselleria de Benestar Social, es van convocar les ajudes per a associacions juvenils i entitats prestadores de serveis a la joventut amb àmbit d'actuació a la Comunitat Valenciana, per a accions de caràcter social durant l'any 2015.  
  
II. De conformitat amb l'establit en la base sisena de la referida orde de convocatòria, la comissió avaluadora, després de l'estudi i baremació de les solicituds presentades, eleva la següent proposta de resolució al director general de la Joventut i de l'IVAJ. GVA JOVE, en compliment del que es disposa en la base abans citada, i d'aquesta manera resolc:   
  
  
Primer  
Concedir, a les entitats que s'indiquen en l'annex I, les quantitats allí expressades, a càrrec de la línia de subvenció ES000013 del pressupost de l'Institut Valencià de la Joventut. Generalitat Jove per a 2015, en concepte d'ajuda per al desenvolupament d'activitats de caràcter social durant l'any 2015.  
  
Segon  
En virtut del que es disposa en la base novena de l'Orde 3/2015, de 25 de febrer, de la Conselleria de Benestar Social, el pagament d'aquestes ajudes s'efectuarà d'una sola vegada, prèvia justificació del seu ús, per la qual cosa les entitats beneficiàries d'aquestes ajudes hauran de presentar la següent documentació:  
a) Factures originals i còpies per a ser acarades per la unitat de registre de l'òrgan competent, corresponents a les despeses corrents derivades del programa subvencionat i per l'import total de la subvenció concedida, així com la documentació acreditativa del seu pagament. Aquestes factures hauran de complir amb els requisits establits per la normativa vigent.  
Les despeses generals de manutenció i restauració no podran superar el 10 per cent de l'import total subvencionat. Queden exceptuats d'aquesta limitació les despeses de restauració implícites en l'estada en albergs, residències, campaments, etc. en els quals les entitats organitzen activitats.  
Totes les despeses a justificar hauran de correspondre's amb els continguts dels programes objecte de subvenció.   
b) Detall de les despeses del personal (nòmines, minutes) que haja treballat directament en el programa subvencionat, juntament amb els corresponents models dels impresos justificatius de les cotitzacions a la Seguretat Social i de les retencions i ingressos de l'IRPF en l'Agència Estatal d'Administració Tributària. Aquestes despeses no podran superar el 50 per cent de l'import total subvencionat.  
c) Memòria de les activitats objecte de subvenció realitzades durant l'any 2015. Aquesta haurà de descriure l'execució dels programes subvencionats, i almenys, haurà de permetre conèixer el nombre de beneficiaris desagregats per edat i sexe, les actuacions realitzades, el grau de compliment dels objectius proposats i aquelles altres dades que es consideren de rellevància.  
d) Fitxa resum en la qual s'arrepleguen de manera succinta totes les activitats programades que s'han realitzat amb indicació del lloc i data de realització.  
e) Certificat del tresorer de l'entitat, fent-hi constar que l'import de la subvenció està registrat com a ingrés previst dins de la comptabilitat de l'associació per a l'any 2015, amb el vistiplau del representant legal d'aquesta.  
f) Certificació del tresorer de l'entitat (per a la justificació de subvencions) en la qual s'indiquen de forma detallada les despeses ocasionades i els projectes objecte de subvenció, amb identificació de les factures presentades, amb indicació del nombre d'orde, data, concepte, nom i CIF del proveïdor i percentatge de finançament que s'imputa a aquesta ajuda, així com els documents presentats que acrediten les despeses efectuades en matèria de personal, especificant, si escau, el nombre d'orde, el nom i el DNI del perceptor, el concepte i els períodes liquidats i els seus respectius imports, amb el vistiplau del seu representant legal. En aquesta certificació es declararà expressament que la documentació justificativa aportada no ha sigut utilitzada per a justificar cap altra subvenció concedida pel mateix concepte.  
  
Per a fer efectiu el pagament de les ajudes concedides, els beneficiaris hauran d'aportar la fitxa de dades bancàries de l'associació o entitat beneficiària de l'ajuda.  
Tota la documentació solicitada en els apartats anteriors que no siga original haurà de ser compulsada.  
El termini de justificació d'aquestes ajudes serà el comprès entre l'endemà del dia que que tinga lloc la recepció de la notificació de la resolució de concessió de l'ajuda i el dia 31 d'octubre de 2015, tots dos inclusivament. Si el termini comprès entre l'endemà a aquell que tinga lloc la notificació de la resolució de concessió i el dia 31 d'octubre de 2015 fóra inferior a 10 dies hàbils, la data final del termini es prorrogarà automàticament fins al dia en què es complisquen 10 dies hàbils, comptadors des de l'endemà a la notificació de la resolució de concessió.  
  
  
Tercer  
Tenir per desistides les solicituds d'ajuda presentades per les entitats indicades en l'annex II, pels motius que s'hi indiquen.  
  
Contra aquesta resolució, que posa fi a la via administrativa, es podrà interposar potestativament un recurs de reposició davant del director general de la Joventut i de l'IVAJ. GVA JOVE en el termini d'un mes comptat des de l'endemà de la seua notificació, o bé, directament, un recurs contenciós administratiu davant dels jutjats contenciosos administratius competents, en el termini de dos mesos comptadors des de l'endemà a la seua notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es crega oportuna.  
  
  
València, 5 de juny de 2015.- El director general de la Joventut i de l'IVAJ. GVA JOVE: Marcos Sanchis Fernández.  
  
  
  
  
ANNEX I  
Sol·licituds concedides  
  
Associacions / Entitats sol·licitants de subvenció CIF Subvenció 2015  
Scouts Valencians, Federació d'Escoltisme de Castelló, València i Alacant G84670126 25.568,18  
Organización Juvenil Española Q51008696 15.151,52  
Bona Gent, amigos de las personas con discapacidad intelectual M56945188 13.257,58  
Federación de Centros Juveniles Don Bosco de la Comunidad Valenciana F87069575 19.412,88  
Asociación Cooperación Internacional ONG S93951129 20.833,33  
Associació Cívica Valenciana Tirant Lo Blanc M91365447 13.494,32  
Asociación Juvenil Viento del Pueblo J90216073 21.780,30  
Juniors Moviment Diocesà de València D9529895X 27.698,86  
Asociación de Fomento y Creación de Empleo Juvenil V56636650 11.600,38  
Cruz Roja Española-Cruz Roja Juventud Comunidad Valenciana W7802259K 24.621,21  
Asociación Juvenil A Contracorrent de València P02047979 15.388,26  
Federación de Personas Sordas de la CV - Jovesord-Fesord CV K63668425 17.518,94  
Federació d'Escoltisme Valencià - Movimiento Scout Católico K58653262 23.674,24  
Total 250.000  
  
  
  
  
  
ANNEX II  
Sol·licituds desistides  
  
Associacions / Entitats sol·licitants de subvenció Núm.   
d'expedient Motiu del desistiment  
Federación Valenciana de Discapacitados Psíquicos FEVADIS 13 Documentació requerida presentada incorrecta  
Centro de Información Juvenil del Ayuntamiento de Tibi 15 Documentació requerida presentada incorrecta